
Hiiumaa Vallavalitsuse korraldusega algatatakse Pärna külas asuva Mereranna kinnistu detailplaneering.

1. Olemasolev olukord
1.1.  Planeeringuala paikneb Emmaste Vallavolikogu 30.09.2005 määrusega nr 39 kehtestatud Emmaste valla üldplaneeringu alal.
1.2  Planeeringualana mõistetakse Hiiumaa vallas Pärna külas asuvat Mereranna kinnistut katastritunnusega 17501:003:0293, olemasoleva sihtotstarbega maatulundusmaa 100% ja pindalaga 14992 m². Kõlvikuliselt koosseisult on Mereranna kinnistu osaliselt muu maa (8590 m²), osaliselt looduslik rohumaa (6402 m²).
1.3. Planeeringuala piirneb  riigimaanteega (12132 Emmaste-Tohvri tee). 
1.4. Detailplaneeringuala asub lähimast Natura 2000 võrgustiku aladest (Väinamere linnu- ja loodusala) ligikaudu 500 m kaugusel, teisel pool Sõru sadamat, mille tõttu eeldatav mõju Natura 2000 võrgustiku alale puudub. 
1.5. Maa- ja Ruumiameti 1:50 000 põhjavee kaitstuse hinnangu alusel asub Mereranna maaüksus suhteliselt kaitstud põhjaveega alal.
2. Hiiu maakonnaplaneering 2030+
[bookmark: _Hlk125026939]Hiiu maakonnaplaneeringu 2030+ järgi asub planeeringuala väärtuslikul maastikul, piirneb ilusa teelõiguga ja ilusa vaatega kohaga ning parvlaevaühendusega sadama lähialal. Detailplaneeringuga kavandatav on kooskõlas Hiiu maakonnaplaneeringuga 2030+.
3. Emmaste valla üldplaneering
Emmaste valla üldplaneeringu kohaselt asub Mereranna maaüksus detailplaneeringu kohustusega alal, osaliselt pere- ja ridaelamumaal, suures osas ranna ehituskeeluvööndis. Üldplaneeringuga on sätestatud, et ehitusõigust taotlev krunt peab olema detailplaneeringu kohustusega alal vähemalt 1,0 ha. Detailplaneeringuga asutakse üldplaneeringut ellu viima kavandades perspektiivsele pere- ja ridaelamumaale hoonestusala. Kavandatav hoonestusala jääb väljapoole ranna ehituskeeluvööndit. Juurdepääs hoonestatavale alale on otstarbekas rajada ranna ehituskeeluvööndis asuvalt riigimaanteelt mööda planeeritavat kinnistut. Alternatiivset olemasolevat juurdepääsu väljaspool ranna ehituskeeluvööndit Mereranna kinnistule ei ole. Kuna Mereranna kinnistu on ümbritsetud eraomandis olevate kinnistutega, siis alternatiivse juurdepääsu rajamine avalikus kasutuses olevalt erateelt (1750023 Sepaste-Sadama tee) väljaspool ranna ehituskeeluvööndit koormaks liigselt vähemalt kahte hoonestatud kinnistut. 
Detailplaneeringuga kavandatav ei lähe vastuollu kehtiva üldplaneeringu põhilahendusega.
4. Kehtivad detailplaneeringud
[bookmark: _Hlk117770072]Planeeringualal puuduvad kehtivad detailplaneeringud.
5. Detailplaneeringu eesmärk
Detailplaneeringu koostamise eesmärk on katastriüksusele ehitusõiguse määramine elamu ja abihoonete püstitamiseks, arhitektuursete tingimuste määramine hoonetele, tehnorajatiste ja -võrkude väljaehitamiseks vajaminevate koridoride asukohtade ja vajalike servituutide alade määramine.
6. Detailplaneeringu menetlus
6.1  Hiiumaa Vallavalitsusele esitati 30.09.2026 taotlus detailplaneeringu koostamise algatamiseks. 
7. Õiguslikud alused
Planeerimisseaduse (PlanS) § 125 lõige 2 sätestab, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul. 
PlanS § 128 lõike 1 kohaselt algatab detailplaneeringu kohaliku omavalitsuse üksus. Sama paragrahvi lõigetes 6 - 8 on sätestatud detailplaneeringu algatamisest teavitamise ajad, kohad ja isikud. 
PlanS § 130 lõike 1 kohaselt võib planeerimisalase tegevuse korraldaja detailplaneeringu koostamisest huvitatud isikuga sõlmida halduslepingu planeeringu koostamise või planeeringu koostamise tellimise üleandmiseks. Planeerimisalase tegevuse korraldaja ei või halduslepinguga üle anda planeeringu koostamise korraldamist ja planeeringu koostamisel vajalike menetlustoimingute tegemist.
Detailplaneeringuga ei kavandata PlanS § 124 lg 5 ja 6 nimetatud tegevusi, seega puudub vajadus keskkonnamõju strateegiliseks hindamiseks.
Looduskaitseseaduse § 38 lg 5 p 14 kohaselt võib Keskkonnaameti nõusolekul lubada väljaspool linna kui asustusüksust, alevit või alevikku ja kohaliku omavalitsuse nõusolekul linnas asustusüksusena, alevis või alevikus ehituskeeluvööndisse ehitada muud sama paragrahvi lõikes 4 nimetamata rajatist, kui selle rajamine ei ole võimalik või otstarbekas väljaspool ehituskeeluvööndit.

